**แบบเสนอแผนงาน/โครงการ/กิจกรรม กองทุนหลักประกันสุขภาพองค์การบริหารส่วนตำบลตาแกะ**

เรื่อง ขอเสนอแผนงาน/โครงการ/กิจกรรม จัดซื้อวัสดุและครุภัณฑ์เพื่อการดำเนินงานกองทุนหลักประกันสุขภาพ

เรียน ประธานกรรมการกองทุนหลักประกันสุขภาพองค์การบริหารส่วนตำบลตาแกะ

 ด้วย สำนักงานเลขาฯกองทุนหลักประกันสุขภาพองค์การบริหารส่วนตำบลตาแกะ มีความประสงค์จะจัดทำแผนงาน/โครงการ/กิจกรรม จัดซื้อวัสดุและครุภัณฑ์เพื่อสนับสนุนการดำเนินงานกองทุนหลักประกันสุขภาพ ในปีงบประมาณ 2562 โดยขอรับการสนับสนุนงบประมาณจากกองทุนหลักประกันสุขภาพองค์การบริหารส่วนตำบลตาแกะ เป็นเงิน 21,880 บาท โดยมีรายละเอียดแผนงาน/โครงการ/กิจกรรม ดังนี้

**ส่วนที่ 1 : รายละเอียดแผนงาน/โครงการ/กิจกรรม**

**หลักการเหตุผล**

ตามพระราชบัญญัติหลักประกันสุขภาพแห่งชาติ พ.ศ.2545 มาตรา13(3) มาตรา 18(4) (8) (9) และมาตรา 47 ได้บัญญัติให้คณะกรรมการหลักประกันสุขภาพแห่งชาติ สนับสนุน ประสาน และกำหนดหลักเกณฑ์ เพื่อให้องค์กรปกครองส่วนท้องถิ่นเป็นผู้ดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ได้ตามความพร้อม ความเหมาะสม และความต้องการ เพื่อสร้างหลักประกันสุขภาพแห่งชาติให้แก่บุคคลในพื้นที่ โดยให้ได้รับค่าใช้จ่ายจากกองทุน รวมถึงสนับสนุนและกำหนดหลักเกณฑ์ให้องค์กรชุมชน องค์กรเอกชน และภาคเอกชนที่ไม่มีวัตถุประสงค์เพื่อแสวงหากำไร ดำเนินงาน และบริหารจัดการเงินทุนในระดับท้องถิ่นหรือพื้นที่ได้ตามความพร้อม ความเหมาะสม และความต้องการ โดยส่งเสริมกระบวนการมีส่วนร่วมเพื่อสร้างหลักประกันสุขภาพแห่งชาติให้แก่บุคคลในพื้นที่ และประกาศคณะกรรมการหลักประกันสุขภาพแห่งชาติ เรื่อง การการกำหนดหลักเกณฑ์เพื่อสนับสนุนให้องค์กรปกครองส่วนท้องถิ่น ดำเนินงานและบริหารจัดการกองทุนหลักประกันสุขภาพในระดับท้องถิ่นหรือพื้นที่ พ.ศ.2561 ข้อ 10 (4) เพื่อสนับสนุนค่าใช้จ่ายในการบริหารหรือพัฒนากองทุนหลักประกันสุขภาพให้มีประสิทธิภาพขององค์กรปกครองส่วนท้องถิ่น ไม่เกินร้อยละ 10 ของเงินรายรับของกองทุนหลักประกันสุขภาพตามข้อ ๗ วรรคหนึ่งในแต่ละปีงบประมาณนั้น หากองค์กรปกครองส่วนท้องถิ่นใดได้รับเงินเพิ่มตามข้อ ๗ วรรคสอง อาจสนับสนุนค่าใช้จ่ายเพิ่มเติมได้อีกไม่เกินร้อยละ 5 กรณีที่มีความจำเป็นต้องใช้จ่ายเพื่อจัดหาครุภัณฑ์ที่เกี่ยวข้องโดยตรง ให้สนับสนุนได้ในวงเงินตามความจำเป็น และครุภัณฑ์ที่จัดหาได้ให้เป็นทรัพย์สินขององค์กรปกครองส่วนท้องถิ่นนั้นเพื่อสนับสนุนการบริหารจัดการและการปฏิบัติงาน ของกองทุนให้มีประสิทธิภาพ มีความสะดวกในการรายงานระบบออนไลน์และจัดทำรายงานของกองทุน ให้การดำเนินงานและบริหารจัดการระบบหลักประกันสุขภาพองค์การบริหารส่วนตำบลตาแกะ ดำเนินงานได้อย่างมีประสิทธิภาพ เกิดความคล่องตัว ดังนั้น สำนักงานเลขาฯ กองทุน จึงได้จัดทำแผนงาน/โครงการ/กิจกรรม จัดซื้อวัสดุและครุภัณฑ์/จ้างเหมาพนักงานจ้างเหมา (ชั่วคราว) เพื่อสนับสนุนการดำเนินงานกองทุนหลักประกันสุขภาพ ในปีงบประมาณ 2562 ขึ้น

**1. วัตถุประสงค์/ตัวชี้วัด**

1. เพื่อสนับสนุนการบริหารจัดการและการปฏิบัติงานของกองทุนให้มีประสิทธิภาพ

2. เพื่อความสะดวกในการรายงานระบบออนไลน์และจัดทำรายงานของกองทุน

2.วิธีดำเนินการ...

-2-

**2. วิธีดำเนินการ**

 1. ขั้นตอนวางแผนงาน

- ร่วมกันประชุมวางแผน กำหนดรายการวัสดุ และครุภัณฑ์ที่มีความจำเป็นต่อการบริหารจัดการกองทุนให้มีประสิทธิภาพ

- กำหนดคุณสมบัติของวัสดุ และครุภัณฑ์ที่จะดำเนินการจัดหา

- ดำเนินการสืบราคาวัสดุ และครุภัณฑ์ตามรายการ เบื้องต้น

 2. จัดทำโครงการเพื่อขออนุมัติต่อคณะกรรมการบริหารกองทุนหลักประกันสุขภาพองค์การบริหารส่วนตำบลตาแกะ

 3. ขั้นตอนการดำเนินงาน

- จัดซื้อวัสดุ ครุภัณฑ์ อุปกรณ์ประกอบการดำเนินงาน ตามระเบียบของหน่วยงานโดยอนุโลม

 4. จัดทำบัญชีวัสดุและลงทะเบียนครุภัณฑ์เป็นขององค์กรปกครองส่วนท้องถิ่นเพื่อใช้ในกิจการของกองทุนฯ

**3. ระยะเวลาดำเนินการ**

 เดือนตุลาคม 2561 – เดือนกันยายน 2562

**4. สถานที่ดำเนินการ**

 กองทุนหลักประกันสุขภาพองค์การบริหารส่วนตำบลตาแกะ

**5. งบประมาณ**

 จากงบประมาณกองทุนหลักประกันสุขภาพองค์การบริหารส่วนตำบลตาแกะ จำนวน 21,880 บาท รายละเอียด ดังนี้

 5.1 จัดซื้อวัสดุ

 - ค่ากระดาษถ่ายเอกสารขนาด A4 80แกรม จำนวน 20รีมๆ ละ 100 บาท เป็นเงิน 2,000 บาท

 - ค่าซองขาวพับ4 จำนวน 1 กล่องๆ ละ 350 บาท เป็นเงิน 350 บาท

 - ค่าสมุดทะเบียนรับ จำนวน 1 เล่มๆ ละ 75 บาท เป็นเงิน 75 บาท

 - ค่าสมุดทะเบียนส่ง จำนวน 1 เล่มๆ ละ 75 บาท เป็นเงิน 75 บาท

 - ค่าตรายางวันที่ จำนวน 1 อันๆ ละ 65 บาท เป็นเงิน 65 บาท

 - ค่าตลับชาด เบอร์ 4 จำนวน 1 อันๆ ละ 25 บาท เป็นเงิน 25 บาท

 - ค่าแฟ้มเจาะ 3 นิ้ว สีน้ำเงิน จำนวน 2 โหลๆ ละ 1,200 บาท เป็นเงิน 2,400 บาท

 รวมเป็นเงิน 4,990 บาท

 *หมายเหตุ : การใช้งบประมาณเป็นไปตามประกาศฯ ปี พ.ศ.2561 ข้อ 10(4)*

**6. ผลที่คาดว่าจะได้รับ**

1. กระบวนการบริหารจัดการกองทุนมีประสิทธิภาพ รวดเร็ว

2. มีเครื่องอำนวยความสะดวกในการปฏิบัติงานที่จำเป็นและเพียงพอต่อการทำงาน

7.สรุปแผนงาน...

-3-

**7. สรุปแผนงาน/โครงการ/กิจกรรม**

7.1 *หน่วยงาน/องค์กร/กลุ่มคน ที่รับผิดชอบโครงการ* (ตามประกาศคณะกรรมการหลักประกันฯ พ.ศ.2561 ข้อ 10)

ชื่อหน่วยงาน/องค์กร/กลุ่มคน สำนักงานเลขาฯกองทุนหลักประกันสุขภาพองค์การบริหารส่วนตำบล ตาแกะ

 - ไม่ต้องจัดเข้ากลุ่มตามประกาศฯ

7.2 ประเภทการสนับสนุน (ตามประกาศคณะกรรมการหลักประกันฯ พ.ศ. 2561 ข้อ 10)

 🗹 7.2.4 สนับสนุนการบริหารหรือพัฒนากองทุนฯ [ข้อ 10(4)]

7.3 กลุ่มเป้าหมายหลัก (ตามแนบท้ายประกาศคณะอนุกรรมการส่งเสริมสุขภาพและป้องกันโรคฯ พ.ศ. 2561)

 🗹 7.3.8 สำหรับการบริหารหรือพัฒนากองทุนฯ [ข้อ 10(4)]